Miten omakotitalon jätevedet pitää käsitellä?
Olen rakennuttamassa omakotitaloa, miten omakotitalon jätevedet pitää käsitellä? Sopivin jätevesijärjestelmä kiinteistölle valikoituu jätevesien määrän ja laadun mukaan. Onko jätevesijärjestelmällä siis tarkoitus käsitellä pesu- ja keittiövesien lisäksi vesivessojen jätevesiä? Oikean jätevesijärjestelmän valintaan vaikuttavat myös tontin ominaisuudet.  Omakotitalon jätevedet pitää käsitellä joko pienpuhdistamossa tai maapuhdistamossa.  Tuotevalitsimemme auttaa sinua löytämään parhaat jätevesiratkaisut kiinteistöösi. Mikäli kiinteistölle tulee kaksoisviemäröinti, WC-vedet kerätään umpisäiliöön ja harmaat vedet eli pesu- ja keittiövedet käsitellään harmaavesi- tai maapuhdistamossa. Kuntakohtaisilla erityisvaatimuksilla ja tonttikohtaisilla eroilla on myös vaikutusta jätevesijärjestelmän valintaan. Kuntasi viranomaisilta ja ammattitaitoiselta jätevesisuunnittelijalta saat lisää tietoa jätevesijärjestelmän valintaan vaikuttavista asioista.  Asiantunteva jätevesisuunnittelija osaa suositella kohdekohtaisen ja kustannustehokkaan jätevesijärjestelmän sekä ottaa huomioon myös asennus- ja elinkaarikustannukset. Karttapalvelumme avulla löydät helposti paikalliset ammattilaiset, joilta saa apua jätevesijärjestelmän valitsemiseen ja asentamiseen. Löydä oma jätevesisuunnittelijasi